NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 882/2023

**1596a**

# S p o l o č n á s p r á v a

**výborov Národnej rady Slovenskej republiky o výsledku prerokovania** **návrhu poslancov Národnej rady Slovenskej republiky Petra VONSA, Petra KREMSKÉHO, Milana KURIAKA, Lukáša KYSELICU a Ľuboša KRAJČÍRA na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov** **(tlač 1596) vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 2342 z 15. júna 2023 pridelila návrh poslancov Národnej rady Slovenskej republiky Petra VONSA, Petra KREMSKÉHO, Milana KURIAKA, Lukáša KYSELICU a Ľuboša KRAJČÍRA na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov (tlač 1596) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi:**

* **Výbor** Národnej rady Slovenskej republiky **pre hospodárske záležitosti** (uzn. č. 447 zo dňa 19. júna 2023)

1. **Ústavnoprávny výbor** Národnej rady Slovenskej republiky o návrhu uznesenia **nehlasoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.
2. **Výbor** Národnej rady Slovenskej republiky **pre financie a rozpočet** **neprijal platné uznesenie**, nakoľko **návrh uznesenia nezískal podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov.

**IV.**

Z uznesenia výboru Národnej rady Slovenskej republiky uvedeného pod bodom III. tejto správy vyplývajú pozmeňujúce a doplňujúce návrhy:

1. **V čl. I, 1. bode (§ 7 ods. 5)** sa vypúšťa slovo „motorové“.

Pozmeňujúci návrh pojmovo precizuje navrhované ustanovenie v zmysle legislatívnej skratky „vozidlo“ zavedenej v § 1 platného znenia zákona.

**Výbor** **NR SR** **pre hospodárske záležitosti**

**Gestorský výbor odporúča schváliť.**

1. **V čl. I, 5. bode (§ 15d)** úvodnej vete sa vypúšťa slovo „nový“ a v nadpise § 15d sa vypúšťajú slová „s nasledovným“.

Pozmeňujúci návrh legislatívno-technicky koriguje znenie úvodnej vety a zároveň v nadpise dopĺňaného prechodného ustanovenia vypúšťa nadbytočné slová.

**Výbor** **NR SR** **pre hospodárske záležitosti**

**Gestorský výbor odporúča schváliť.**

1. **V čl. II** sa slová „Návrh zákona nadobudne účinnosť dňa“ nahrádzajú slovami „Tento zákon nadobúda účinnosť“.

Pozmeňujúci návrh upravuje znenie ustanovenia o účinnosti v zmysle 57. bodu Prílohy č. 2 (Legislatívno-technické pokyny) Legislatívnych pravidiel tvorby zákonov (č. 19/1997 Z. z.).

**Výbor** **NR SR** **pre hospodárske záležitosti**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 3** hlasovať spoločne s návrhom gestorského výboru **schváliť.**

**V.**

Gestorský výbor na základe stanovísk výborov k návrhu poslancov Národnej rady Slovenskej republiky Petra VONSA, Petra KREMSKÉHO, Milana KURIAKA, Lukáša KYSELICU a Ľuboša KRAJČÍRA na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov **(tlač 1596)** odporúča Národnej rade Slovenskej republiky predmetný návrh zákona **schváliť s pozmeňujúcimi a doplňujúcimi návrhmi.**

Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra VONSA, Petra KREMSKÉHO, Milana KURIAKA, Lukáša KYSELICU a Ľuboša KRAJČÍRA na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov **(tlač 1596a)** bola schválená uznesením gestorského výboru **č. 491 z 28. júna 2023.**

Týmto uznesením výbor zároveň poveril spoločnú spravodajkyňu **Annu Miernu**, aby na schôdzi Národnej rady Slovenskej republiky informovala o výsledku rokovania výboru a navrhla Národnej rade Slovenskej republiky postup pri hlasovaní podľa príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky znení neskorších predpisov.

Bratislava 28. júna 2023

**Marián Viskupič, v.r.**

**predseda**

**Výboru NR SR pre financie a rozpočet**